Source: http://monitorulneamt.ro/juniorii-pietreni-de-la-fotbal-in-sala-primul-meci-acasa-si-prima-victorie/
Timestamp: 2019-08-23 04:25:04+00:00

Document:
Juniorii pietreni de la fotbal în sală, primul meci acasă şi prima victorie » Monitorul de Neamț și Roman
■ Ceahlăul - Poli Iaşi 5-3 (2-3) în etapa a III-a a Campionatului Naţional de futsal juniori U19 ■ pietrenii au întors soarta jocului în repriza secundă şi puteau cîştiga la un scor mult mai confortabil ■ au fost numeroase oportunităţi ratate, printre care şi trei lovituri de la 10 metri ■
Echipa de juniori a Futsal Ceahlăul a reuşit să spargă gheaţa în acest sezon al Campionatului Naţional U19 (jucători sub 19 ani) şi să înregistreze prima victorie. După două înfrîngeri suferite în primele etape ale sezonului, în deplasările de la Fălticeni şi Darabani, prima apariţie în faţa propriilor suporteri a adus şi întîia victorie. Galben-negrii au cîştigat jocul disputat marţi seară, 6 noiembrie, în sala Polivalentă 2 în faţa celor de la Futsal Poli Iaşi cu 5-3, însă victoria nu a fost deloc uşoară. La pauză, oaspeţii conduceau cu 3-2, însă mobilizarea pietrenilor din actul secund a avut rezultate pe tabelă. Cronica duelului, postată de reprezentanţii echipei Futsal Ceahlăul pe pagina de socializare, arată evoluţia dramatică a meciului, victoria balansînd de la o echipă la celalaltă. „Meciul l-am început de la 0-1, oaspeţii înscriind în secunda 30 după o greşeală în lanţ a apărării noastre. Am preluat conducerea partidei, dominînd şi acumulînd posesie, dar, din păcate, ratînd cîteva ocazii importante. Oaspeţii marchează pentru 0-2 după un contraatac şcoală, dar în minutul imediat următor (10), Darius Roca înscrie după o schemă îndelung exersată la antrenamente. Continuăm să atacam, dar din nou greşim inexplicabil în defensivă şi ieşenii marchează pentru 1-3. Din nou dăm dovadă de reacţie rapidă, Radu Dumitru marcînd pentru scorul pauzei după o pasă de la Codrin Babii. După pauză, continuăm să dominăm partida, iar egalarea vine firesc, în minutul 24, după eurogolul lui Alex Apostoae. Meciul se încinge şi ambele echipe au ocazii de gol. Reuşim să fim mai concentraţi şi în minutul 35 Codrin Babii ne aduce pentru prima dată în avantaj după un atac pe traseul Alex Apostoae – Radu Dumitru. Oaspeţii sînt nevoiţi pentru prima dată în acest meci să iasă la joc. Spaţiile astfel create în defensiva lor sînt fructificate de Alex Apostoae, în minutul 38. Reuşim şi contraperformanţa să ratăm 3 lovituri de la 10 metri, pentru un final care putea fi mai liniştit. Totul este bine cînd se termină cu bine, iar băietii noştri îşi adjudecă prima victorie în acest sezon, într-un meci după care rămîne impresia că puteam să cîştigăm mai lejer“, au relatat reprezentanţii echipei pietrene. Tot în etapa a III-a, în Seria I s-au mai înregistrat rezultatele: duminică, 4 noiembrie: Bukovina Vicov – Sporting Darabani 2-4 (1-3) şi luni, 5 noiembrie: CN Nicu Gane Fălticeni – CSM Vaslui 4-16 (2-8). Pietrenii nu vor evolua în runda a IV-a, în deplasare cu liderul CSM Vaslui, deoarece meciul a fost reprogramat, iar următoarea partidă va fi tot pe teren propriu, în etapa a V-a, pe 18 noiembrie, cu Bukovina Vicov.
Cuvinte cheie:ACASAdefotbalinjunioriilamecipietreniprimaprimulsalaşivictorie
Neamţ: Şcoală sanitară, prima promoţie de absolvenţi
■ în turul III al competiţiei, galben-negrii vor primi vizita harghitenilor de la Csikszereda Miercurea Ciuc ■ „Vrem rezultat pozitiv“, a declarat preşedintele executiv al pietrenilor, Marin Mitran ■ FRF a stabilit că jocul va avea loc miercuri, 28 august, de la ora 17.30 ■
CSM Ceahlaul Piatra Neamţ şi-a aflat adversarul din turul III al Cupei României la fotbal. Ca şi în sezonul precedent al întrecerii, în ceastă fază, echipa nemţeană va evolua pe propriul teren în compania unui adversar de Liga 2. Anul trecut a fost jocul cu Aerostar Bacău, iar în acest an va fi Csikszereda Miercurea Ciuc. Jocul din turul III al Cupei va fi în ziua de miercuri 28 august, de la ora 17.30. „Ne aşteptam la un adversar de Liga 3, dar dacă ne dorim să facem performanţă, trebuie să jucăm împotriva oricui. Echipa din Miercurea Ciuc este una bună, bine pregătită. Cert este că noi vom respecta competiţia şi vrem un rezultat pozitiv“, a declarat Marin Mitran, preşedinte executiv al CSM Ceahlăul, după aflarea adversarului în urma tragerii la sorţi a jocurilor. La momentul meciului, cele două echipe se vor găsit în faze diferite ale pregătirii. În timp ce nemţenii vor avea doar o etapă de campionat (Liga 3) la activ (cea de sîmbătă, 24 august, de pe teren propriu, cu Ştiinţa Miroslava), ciucanii vor fi cu patru partide oficiale disputate din întrecerea eşalonului secund. Sîmbătă, ei sînt programaţi pe teren propriu cu meciul împotriva Dunării Călăraşi, înaintea jocului Csikszereda aflîndu-se pe locul 14, cu 3 puncte. În acest debut de Liga 2, harghitenii au întregistrat o victorie acasă, (3-0 cu Metaloglobus Bucureşti) şi două înfrîngeri în deplasările de la Buzău (0-1), respectiv de la Arad (0-3 cu UTA). CSM Ceahlăul a ajuns în această fază a Cupei României după ce a trecut de Bradu Borca la masa verde şi de Viitorul Liteni, la lovituri de departajare (2-2 după 120 de minute). În etapa a III-a a tradiţionalei întreceri au intrat în competiţie cele 30 de cîştigătoare ale fazei a doua, 13 echipe care au evoluat în ediţia precedentă a competiţiei Liga 3 şi 11 echipe din actuala ediţie a competiţiei Liga 2, urmînd a se disputa un total de 27 de meciuri, într-o singură manşă, eliminatorie. Iata programul complet al partidelor din această fază a competiţiei: CS Minaur Baia Mare – ACS Fotbal Comuna Recea; ACS Foresta Suceava sau Sănătatea Darabani – CSM Bucovina Rădăuţi; AS Unirea Mirceşti – CS Aerostar Bacău; CSM Ceahlăul – AFK Csikszereda Miercurea Ciuc; CSM Focşani 2007 – ACS Suporter Club Oţelul Galaţi; ACS KSE Tîrgu Secuiesc – ACS Olimpic Cetate Rîşnov; Metalul Buzau/AS Avîntul Zărneşti – SCM Gloria Buzău; CS Faurei – ACS Dacia Unirea Brăila; CS Victoria Cumpăna – Farul Constanţa 1920; CSM Flacăra Moreni – AFC Progresul 1944 Spartac; CSA Steaua Bucureşti – CS Baloteşti; SC Popeşti-Leordeni – CS Afumaţi; CS Tunari – AFC Unirea 04 Slobozia; Fotbal Club Rapid – ASC Daco- Getica Bucureşti; CSM Alexandria – AFC Turris Oltul Turnu Măgurele; ACS Vedita Coloneşti M.S. sau CS Real Bradu – ACSO Filiaşi; U Craiova 1948 SA – ACS Viitorul Pandurii Tîrgu Jiu; ACS Flacăra Horezu – CS Pandurii Lignitul Tîrgu Jiu; CS Inter Petrila – CSM Reşiţa; AFC Voinţa Lupac – AFC Ripensia Timişoara; CSC Ghiroda şi Giarmata Vii – ACS Poli Timişoara; CS Şoimii Lipova – AFC UTA Arad; CS Crişul Chişineu-Criş – CS Gloria Lunca-Teuz Cermei; CS Măgura Cisnădie – ACS Industria Galda; CSC Sînmartin – CS Luceafărul Oradea; FC Unirea Dej – CS Sănătatea Servicii Publice Cluj-Napoca; CS Unirea Ungheni 2018 – CSM Avîntul Reghin. De menţionat că, în caz de egalitate după 90 de minute de joc, se vor disputa prelungiri şi, dacă egalitatea va persista, se vor executa lovituri de departajare. Pînă în faza „16” – imilor, echipa gazdă are obligaţia asigurării costurilor de organizare, cu excepţia baremurilor de arbitraj şi delegat de joc care vor fi suportate în procente egale 50%-50% de către ambele echipe. Echipa gazdă are obligaţia de a achita baremul de arbitraj şi delegat de joc în întregime, echipa oaspete avînd obligaţia de a achita ulterior către clubul gazdă jumătate din valoare.
Marc este pe lista neagră a lui Becali
■ după doar două meciuri jucate pentru FCSB, fotbalistul din Piatra Neamţ a intrat în colimatorul patronului ■ Marc ajunsese la clubul bucureştean sub formă de împrumut de la Concordia Chiajna şi era o opţiune de cumpărare dacă avea evoluţii bune ■
Degringolada continuă în acest început de campionat la cele două mari cluburi bucureştene, FCSB şi Dinamo. Echipele se află în subsolul clasamentului, „cîinii“ chiar pe ultimul loc, iar oficialii nu mai ştiu ce să facă pentru a remedia situaţia. După eşecul din ultima etapă, FCSB – Poli Iaşi 1-2, finanţatorul Gigi Becali a a nunţat că va da afară cinci jucători, unii dintre ei sosind recent la roş-albaştrii. Lista neagră a patronului îi include, conform Digi Sport, pe: Claudiu Belu, Lukasz Gikiewicz, Diogo Salomao, Andrei Marc şi Alexandru Stan. „Am spus că vom renunţa la unii jucători. Lista nu e finalizată, dar nu vă pot da nume. O să spun după dubla cu portughezii. Eu cred că patru-cinci jucători vor pleca. Sînt prea mulţi şi nu ajută. Căutăm soluţii să le fie bine şi lor. Să ştiţi că se întîmplă şi la cluburi mari acest lucru, nu e o lipsă de profesionalism, ci de inspiraţie“, a declarat noul director sportiv al clubului, Narcis Răducan, pentru sursa citată. Pietreanul Andrei Marc a fost adus la începutul acestei luni, după plecarea lui Bălaşa, a bifat două meciuri, dar a greşit în ambele. La ultima partidă, cu Politehnica, fundaşul a fost considerat vinovat la primul gol primit. Marc, 26 de ani, a ajuns la bucureşteni sub formă de împrumut, de la Concordia Chiajna, Gigi Becali crezînd că a găsit soluţia salvatoare prin aducerea lui. Dacă jucătorul confirma sub culorile roş-albaştrilor, exista şi o opţiune de cumpărare. Apărătorul nu a putut fi folosit în returul cu Mlada Boleslav, însă a fost inclus pe lista UEFA pentru play-off-ul Europa League. Andrei Marc s-a format la Ceahlăul Piatra Neamţ, pentru care a jucat la seniori încă din perioada cînd era junior, între 2009 şi 2015. A evoluat în 71 de partide şi a marcat trei goluri pentru moldoveni în campionat. În sezonul 2015-2016 a ajuns la Dinamo, pentru care a jucat 37 de meciuri şi a marcat două goluri, după care a urmat o experienţă în Turcia, în liga secundă, la Şanliurfaspor. Marc joacă din vara lui 2017 la Concordia Chiajna, cu care a retrogradat în această vară din Liga 1. 64 de jocuri şi nouă goluri are fundaşul central în vîrstă de 26 de ani pentru ilfoveni, în prima ligă. „Mă bucur că am semnat cu Steaua (FCSB – n.r.), pentru mine e un pas important. Sper să îmi îndeplinesc toate obiectivele şi să joc foarte bine. Sînt foarte bucuros ca s-a realizat acest transfer, deoarece îmi doream foarte mult să ajung aici. Îmi doresc şi sper să fac o treabă cît mai bună alături de noii mei colegi şi să ajut echipa să-şi îndeplinească obiectivele“, spunea Marc după ce a semnat actele cu FCSB. Din păcate, a debutat cum nu se poate mai nefericit la bucureşteni. În cel priveşte pe Claudiu Belu, el a venit gratis de la Astra, nu a avut evoluţii pe placul lui Becali şi va pleca. Conducerea a dorit să se despartă de el chiar mai devreme, dar postul nu era acoperit, mai ales că Benzar a fost transferat în străinătate. La echipă a sosit Valentin Creţu şi acesta activează în flancul drept al defensivei. „O să vorbescu cu Belu. Pleacă dacă nu o să joace ce trebuie să joace! Eu aşa am convenit cu el. L-am luat pe cinci ani, am vrut să îi trec în contract că pot să renunţ cînd vreau la el, dar mi-a zis ca nu, că îi spun cînd vreau să plece şi el pleacă! Îmi e drag de el, dar nu am ce să fac. Nu avem timp!“, declara, recent, Gigi Becali. „Ai valoare la Steaua, rămîi, nu, pleci! Alexandru Stan ce să mai facă acum la Steaua? Au venit Panţîru, Soiledis, ce să mai facă Stan?“, a opinat patronul pe seama altui fotbalist căzut în dizgraţie. Salomao a venit ca jucător liber de contract şi a avut două apariţii în tricoul alb-roşu. Mijlocaşul are concurenţă acerbă, cu unii ca Dennis Man, Adi Popa, Mihai Roman sau Thierry Moutinho. „Pe Salomao nu ştiu cînd o să mai putem să-l vedem. L-am luat să-l vedem acum, cît erau ceilalţi accidentaţi. Salomao peste un an îşi va termina contractul şi se duce cu Dumnezeu. Ce să facem?“, a mai afirmat finanţatorul de la FCSB. Polonezul Lukasz Gikiewicz este sub valoarea unora ca Hora sau Gnohere. „Nici nu ştiu cum îl cheamă. Mi l-a recomandat cineva şi am mers pe mîna lui. Omul vrea bani doar dacă confirmă“, a încheiat Becali pe tema jucătorilor de care vrea să se despartă.

References: CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM